ཕུག་རོན་གྱིས་དཔོན་ཆུང་གི་གོ་གནས་ལས་གྲོགས་པོའི་བར་གྱི་དམ་ཚིག་གལ་ཆེ་བར་སྙམ་སྟེ།གོ་གནས་དེ་རང་གི་གྲོགས་པོ་རྨ་བྱ་ལ་སྤྲད་རྒྱུའི་སེམས་ཐག་བཅད་པ་དང་།ཡང་སེམས་ལ།དོན་དེ་དངོས་སུ་རྨ་བྱ་ལ་བཤད་ན་ཁོང་གིས་ནམ་ཡང་ཁས་ལེན་བྱེད་མི་སྲིད་སྙམ་སྟེ།རྨ་བྱས་མ་ཚོར་བ་བྱས་ཏེ་བྱ་རྒྱལ་གྱི་མདུན་དུ་བསྐྱོད།ལམ་བར་དུ།ཤིང་སྡོང་ཞིག་གི་མགོ་ནས་རས་ཐུམ་སེར་པོ་ཞིག་རྙེད་པ་དང་།ཁ་ནས།བསམ་པ་གཞན་ལ་དཀར་ན།འབྲས་བུ་རང་ལ་བཟང་ཟེར་བ་ལོས་བདེན་ཞེས་རས་ཐུམ་དེ་ཨམ་ཕྲག་ནང་དུ་བླུགས་ནས་བྱ་རྒྱལ་གྱི་ཕོ་བྲང་གི་ཕྱོགས་སུ་བསྐྱོད།